**...... NAPIREND**

**Előterjesztés címe:**

**Előterjesztés**

**a Borzasi Kápolna felújítása**

**Testületi ülés dátuma:**

**2020. szeptember 10.**

**Előterjesztő: Nagy András Gábor polgármester**

**Készült: 2020. szeptember 9.**

**Készítette: Szivósné Nagy Szilvia igazgatási csoportvezető**

**Döntés típusa: nyilvános**

**Döntéshozatal: egyszerű szótöbbséget igényel**

**Döntés formája: határozat**

**Véleményező:**



#### Bugyi Nagyközség Önkormányzat

**Polgármesterétől**

2347 Bugyi, Beleznay tér 1.

##### Tel.: 29-547-502, Fax: 29-348-464

e-mail: [hivatal@bugyi.hu](mailto:bugyipolgh@monornet.hu); Internet: www.bugyi.hu

Ügyfélfogadás: Hétfő: 800-1200; Szerda: 800-1200; 1300-1500; Péntek: 800-1200

**Előterjesztés**

**Borzasi Kápolna felújítása**

**a Képviselő-testület 2020.szeptember 10-i ülésére**

Tisztelt Képviselő-testület!

**Előzmények:**

A Vidékfejlesztési Program keretén belül a Felső-Homokhátság Vidékfejlesztési Egyesület működési területére meghirdetett, VP6-19.2.1.-33-3-17 kódszámú - Versenyképes helyi turisztikai kínálat megteremtése című felhívásra nyújtottunk be pályázatot még 2018. februárjában Dabas Város Önkormányzatával és a Római Katolikus Egyházközséggel konzorciumban.

A projekt akkori teljes költsége: (tervezői költségbecslés alapján) bruttó 29.022.126 Ft. volt, melyhez 15 millió forint önerőt vállalt közösen Dabas Város Önkormányzata és Bugyi Nagyközség Önkormányzata.

A Támogató Okiratot 2019. novemberében kaptuk meg, amiben 14.999.991 Ft. támogatást ítélt meg a Közreműködő Szervezet.

Az időközben eltelt másfél év alatt az árak változtak. A tervező frissített költségbecslése alapján a projekt teljes költsége bruttó 34.816.812 Ft-ra emelkedett. Az áremelkedés mellett további költségnövekedést jelent, hogy az eltelt idő alatt a kápolna meglévő falainak állaga tovább romlott, melynek becsült költségét a tervező statikai felülvizsgálat alapján állította össze.

A fentieket összesítve jelenleg a projekt teljes költségbecslése 39.786.303 Ft.

A teljes megvalósításhoz a két Önkormányzat által közösen megszavazott 15 millió saját forrás helyett a tervezői költségbecslés alapján 24.786.312 Ft. önerőre lesz szükség.

A költségeket a mellékelt táblázat mutatja.

**Javaslat:**

A teljes kivitelezésre kiírt ajánlatbekérést követően, a nyertes ajánlattevővel 2 ütemű szerződést kötünk. Az első ütemben a templom állagmegóvásához legszükségesebb munkálatokat végeztetnénk el (ez összesen a tervezői költségbecslés alapján: 5.986.082 Ft.), majd a második ütemben – 2021. első felében – valósulna meg a teljes felújítás.

Az állagmegóvás az alábbi munkálatokat tartalmazza:

Segédgerendák elhelyezése, a betonfödémen lévő átjáró bebetonozása, a betonfödémre kerülő vasszerkezet felhelyezése, a fal védelmére szolgáló vasszerkeze felhelyezése.

**Határozati javaslat:** **…/2020. (IX.10.) sz. képviselő-testületi határozat**

Bugyi Nagyközség Önkormányzat Képviselő-testülete úgy dönt, hogy a Borzasi Kápolna felújítását két ütemben valósítja meg. Az első ütemben az állagmegóváshoz szükséges munkálatokat végezteti el. Majd 2021. első felében kerül sor a Kápolna bemutatott terveinek kivitelezésére.

Az állagmegóvási munkálatokkal és az ütemezéssel járó plusz költségekhez - a tervezői költségbecslés alapján - további bruttó 5.000.000 Ft. költséget biztosít, melyet a 2021. évi költségvetésébe beépít.

Felelős: Nagy András Gábor polgármester

Határidő: 2020. szeptember 31.

Bugyi, 2020. szeptember 9.

Tisztelettel:

Nagy András Gábor

polgármester