**....... NAPIREND**

**Előterjesztés címe:**

Előterjesztés Bugyi Nagyközség Önkormányzat 2020. évi költségvetésének

június 30-i teljesítéséről

**Testületi ülés dátuma:**

2020. szeptember 10.

**Előterjesztő:** Nagy András Gábor polgármester

**Készült:** 2020. szeptember 2.

**Készítette:** Török Anita pénzügyi vezető

**Döntés típusa:** nyilvános

**Döntéshozatal:** egyszerű szótöbbséget igényel

**Döntés formája:** határozat

**Véleményező:** Gazdasági, Ügyrendi és Fejlesztési Bizottság

**A Bizottság javaslata:**

A bizottság elfogadásra javasolja az előterjesztést.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-505, Fax: 29-348-464

**Előterjesztés**

**Bugyi Nagyközség Önkormányzat 2020. évi költségvetésének**

**június 30-i teljesítéséről**

**a Képviselő-testület 2020. szeptember 10-i ülésére**

Tisztelt Képviselő-testület!

Önkormányzatunk a 2020. évi költségvetését 2 025 375 317,- Ft együttes irányító szervi támogatással korrigált főösszeggel fogadta el. Az I. félévben a központi és saját hatáskörű előirányzat módosítást követően ez az összeg 2 095 338 215,- Ft bevételi és kiadási összegre változott.

A gazdálkodás során 1 281 499 118,- Ft bevétel teljesült. A kiadás 547 982 832,- Ft teljesítést mutat.

A bevételek teljesítése 61,16 %. A bevétel az időarányos teljesítést meghaladja, mert a szennyvíztisztító telep állami támogatására 665 050 000,- Ft bevételt kellett könyvelni. A beruházás szállítói finanszírozás útján valósul meg, de a bevételt és a kiadást is könyvelnünk kell. A beruházáshoz kapcsolódott egy előleg számla, aminek a bevételi része szerepel a pénzforgalmi beszámolóban, de a kiadás előlegként lett kifizetve, és a kiadási oldal teljesítése között majd végszámla beérkezésekor jelenik meg.

A működési bevételeink az időarányos szinthez viszonyítva kedvezően alakultak.

A bevételeinken beül a közhatalmi bevételeink teljesítése 42,2 %-ot ért el, ami teljesen megfelel a tervezetthez képest még annak ellenére is, hogy a mezőőri járulék befizetési határideje a következő időszakban esedékes.

A gépjárműadó bevételt 100 %-ban tovább kell utalnunk az állam részére. A korábban tervezett 25 000 000,- Ft bevételi előirányzat összegével csökkentettük a közhatalmi bevételi előirányzatot.

Működési átvett pénzeszközök között a védőnői szolgálat, a termőföldjeink után járó területalapú támogatás, a mezőőri szolgálat működésének támogatása, valamint a közcélúak foglalkoztatásához kapcsolódó támogatás és a normatív állami támogatás szerepel. A helyi klímastratégia pályázati összegét 12 700 000,- Ft-ot is megkaptuk ebben a félévben.

A felhalmozási célú átvett pénzeszközök között szerepel a külterületi Hangár utca felújításához kapcsolódó állami támogatás 98 885 292,- Ft összeggel.

A Polgármesteri Hivatal felújításához kapcsolódó, a hazai támogatási összeg 4 887 788,- Ft is megérkezett ebben a félévben.

A kiadások 26,15 %-kal teljesültek.

A működési kiadások teljesítése az időarányos szinthez viszonyítva megfelelő, 43,13 %-os.

A beruházási és felújítási kiadásaink az előirányzathoz viszonyítva alacsony teljesítést mutatnak. Ennek oka, bölcsőde építése, a kerékpárút építése, a telkek közművesítésének költségei nem terhelték ezt az időszakot. A kifizetések áthúzódnak a következő időszakra. Az önkormányzat és intézményei felhalmozási kiadásait a beszámoló 6.a.,13.a.,14.a.,15.a.,16.a. mellékletei tartalmazzák.

A működési és felhalmozási célú átadott támogatások összességében 26,3 %-a teljesült, amelyet részletesen a 6.b. sz. táblázat tartalmazza. A működési célú támogatások átadása időarányosan megtörténtek a félévben, azonban a felhalmozási célú pályázat útján megvalósuló projektekre biztosított támogatások még nem lettek átadva, várhatóan a negyedik negyedévre húzódik a teljesítés.

A COVID veszélyhelyzetre tekintettel az önkormányzat a költségvetésében vállalt feladatait részben teljesítette. A járványügyi intézkedéseket betartottuk, a művelődési ház és az óvoda is bezárt a veszélyhelyzet idejére.

Az I. félév végére 587 965 723,- Ft pénzeszközzel rendelkeztünk. Ezen felül a Képviselő-testület döntésének megfelelően a szabad forrásaink a Generali befektetési alapkezelőnél helyeztünk el, június 30-án 345 353 135,- Ft értékkel szerepelt a könyveinkben.

Az önkormányzati intézmények feladatellátásának értékelése:

- Bugyi Nagyközségi Polgármesteri Hivatal

A bevétel 67 573 278,- Ft (42,88 %) és a kiadás 65 642 145,- Ft (41,65 %) teljesítést mutat. A feladatokat 17 fővel látjuk el. A működés a beszámolási időszakban részben otthoni munkavégzéssel, részben hivatali munkavégzéssel oldottuk meg. A kötelező feladatellátást biztosítottuk. A bevételek és kiadások részletezését a beszámoló 13. és a 13.a. számú melléklete tartalmazza.

- Napköziotthonos Óvoda

A bevétel 88 468 009,- Ft (44,11 %) és a kiadás 85 942 727,- Ft (42,86 %) teljesítést mutat. A feladatellátást 29 fővel oldottuk meg. A járványügyi helyzetre tekintettel az óvoda egy időre teljesen bezárt, majd ügyeleti szinten volt nyitva. Az óvoda teljes fertőtlenítése, udvari munkák elvégzése ezen időszak alatt megtörténtek. A nyáron már zavartalanul tudott működni az intézmény. A bevételek és kiadások részletezését a beszámoló 14. és a 14.a. számú melléklete tartalmazza.

* Bessenyei György Művelődési Ház és Könyvtár

A bevétel 29 953 685,- Ft (40,89%) és a kiadás 28 618 195,- Ft (39,07 %) teljesítést mutat. A feladatot 8 fő teljes állású munkavállalóval oldották meg. A járványhelyzetre tekintettel az intézmény teljesen zárva volt. Több rendezvényt sajnos le kellett mondani. A nyári táboroztatást már zavartalan körülmények között zajlott le, az óvintézkedések betartása mellett. A bevételek és kiadások részletezését a beszámoló 15. és a 15.a.számú melléklete tartalmazza.

* Bugyi Nagyközség Önkormányzatának Településfejlesztési-ellátási és Üzemeltetési Szerve

A bevétel 36 950 241,- Ft (44,07 %) és a kiadás 35 003 896,- Ft (42,37 %) teljesítést mutat. A feladatellátást kezdetben 16 fő közalkalmazotti és 6 fő közcélú engedélyezett létszámmal oldották meg. A feladatellátás biztosított. Részben közcélúak foglalkoztatásával történik a köztereink karbantartása. A járványügyi időszak alatt az intézményre plusz feladat is hárult, az óvodások, iskolások, rászorultak és idősek étkeztetését biztosították, a kiszállítást megoldották.

A bevételek és kiadások részletezését a beszámoló 16. és a 16.a. számú melléklete tartalmazza.

* Bugyi Nagyközségi Bölcsőde

Az intézményvezető elkezdte a munkát. Költségek még ebben a félévben nem merültek fel.

Kérem a Tisztelt Képviselő-testületet a beszámolómat megvitatni, majd azt követően elfogadni szíveskedjen.

Határozati javaslat: **…/2020. (IX.10.) sz. Kt. határozat**

Bugyi Nagyközség Önkormányzat Képviselő-testülete az Önkormányzat 2020. évi költségvetésének június 30-i teljesítéséről szóló beszámolóját elfogadja.

Felelős: Nagy András Gábor polgármester

Török Anita pénzügyi vezető

Határidő: azonnal

Bugyi, 2020. szeptember 3.

Tisztelettel:

Nagy András Gábor

polgármester