Török Anita

Pénzügyi Vezető

Bugyi Nagyközség Önkormányzat

Kedves Anita!

Kérésednek megfelelően áttekintettem Bugyi Nagyközség Önkormányzat Képviselő-testülete 2020. szeptember 10-i ülésére készített, az Önkormányzat 2020. évi költségvetésének június 30-i teljesítéséről szóló előterjesztést és annak mellékletét képező táblázatokat.

A szöveges előterjesztés lényegre törően értékeli 2020. első félévének eredményeit. Bemutatja a bevételeket és kiadásokat jogcímek szerinti bontásban és intézményenként egyaránt, röviden indokolva a teljesítési adatokat.

A kapcsolódó táblarendszer az éves beszámolónak megfelelő adattartalommal. teljes részletezettséggel tartalmazza az eredeti és módosított előirányzatokat, teljesítési adatokat. Tájékoztatást nyújt a létszám adatokról, a beruházásokról és a felújításokról, az átadott pénzeszközökről, a működési célú támogatásokról, az európai uniós forrásból finanszírozott támogatással megvalósuló projektek bevételeiről és kiadásairól. Bemutatja az Önkormányzat bevételeinek és kiadásainak részletezését kötelező, önként vállalt és államigazgatási feladatok bontásban is. Tartalmazza az Önkormányzat és az általa irányított költségvetési szervek 2020. évi költségvetésének aktualizált előirányzat-felhasználási ütemtervét és az Önkormányzat költségvetési mérlegét.

Mindezek alapján véleményem szerint az elkészített anyag alkalmas a Képviselő-testület ülésére történő előterjesztésre.

Helvécia, 2020. szeptember 7.

Herczeg Józsefné

könyvvizsgáló asszisztens