**...... NAPIREND**

**Előterjesztés címe:**

**Előterjesztés**

**az Önkormányzat 2020. évi költségvetésének**

**első félévi előirányzat-módosításáról**

**Testületi ülés dátuma:**

**2020. szeptember 10.**

**Előterjesztő: Nagy András Gábor polgármester**

**Készült: 2020. szeptember 3.**

**Készítette: Török Anita pénzügyi vezető**

**Döntés típusa: nyilvános**

**Döntéshozatal: minősített többséget igényel**

**Döntés formája: rendelet**

**Véleményező: Gazdasági, Fejlesztési és Ügyrendi Bizottság**

**A Bizottság javaslata:**

**A bizottság az előirányzat-módosítást megtárgyalta és elfogadásra javasolja a Testületnek.**



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

el.: 29-547-505, Fax: 29-348-464

**Előterjesztés**

**Bugyi Nagyközség Önkormányzat 2020. évi költségvetésének**

**első félévi előirányzat módosításáról**

**a Képviselő-testület 2020.szeptember 10-iülésére**

Tisztelt Képviselő-testület!

Az önkormányzat és intézményei a 2020. évi költségvetési évét 2 025 375 317,-Ft együttes, irányító szervi támogatással korrigált bevételi és kiadási főösszeggel kezdte meg.

Az első félévben az önkormányzatánál és intézményeinél az alábbi előirányzat-módosítások végrehajtása szükséges:

**Az Önkormányzatnál:**

Az önkormányzat a 2020. évi költségvetési évét 2 002 421 317,- Ft bevételi és kiadási főösszeggel kezdte meg.

Az első félévben az alábbi változások miatt szükséges az előirányzat módosítása:

**Központi hatáskörben:**

* A közművelődési illetménypótlékra kapott 698 903,- Ft-tal a 018010 kormányzati funkción az államháztartáson belülről átvett működési célú pénzeszközöket emeljük. Ezzel egyidőben kiadási oldalon a 011130 kormányzati funkción az általános tartalék összegét is 698 903,- Ft-tal emeljük, mert ez az összeg az eredeti költségvetésben már részben szerepel és év végén a bérátsorolásokat is figyelembe véve tudjuk a végleges kiadási jogcímet érintő számadatokat.
* A 2020. évi első félévi bérkompenzáció 141 791,- Ft-os összegével a normatív állami támogatások összegét emeljük a 018010 kormányzati funkción. A 018030 kormányzati funkción az átadott pénzeszközök értékét pedig 141 791,- Ft-tal emeljük, mivel ez az összeg a Polgármesteri Hivatal intézmények részére kerül átadásra.
* a könyvtári érdekeltségnövelő támogatásra kapott 944 000,- Ft-tal emeljük a normatív támogatási összeget, amit a Művelődési ház részére átadunk intézményfinanszírozásként
* az állami hozzájárulás megelőlegezésére nyújtott és a havonta visszavett összeggel mind a bevételi és mind a kiadási oldal előirányzatát emelni szükséges 27 182 869,- Ft-tal a 018010 kormányzati funkción
* a rezsi csökkentéshez kapcsolódó, a 2019. évi beszámolóba elszámolt 276 042,- Ft visszafizetési kötelezettség összegével növeljük az egyéb működési célú kiadást a 018010 kormányzati funkción a tartalékalap terhére

**Saját hatáskörben:**

* A 011130 kormányzati funkción az általános tartalék összegét30 050 000,- Ft-tal csökkentjük a következő kiadási jogcímek egyidejű emelésével:
  + az óvoda részére rehabilitációs hozzájárulás befizetési kötelezettségre 2 000 000,- Ft intézményi finanszírozás átadása, a tartalékalap terhére
  + a COVID járványügyi helyzetre tekintettel a rendkívüli védekezésre fordított összeg miatt 2 500 000,- Ft-tal emeljük a 074040 kormányzati funkció dologi kiadását a tartalékalap terhére
  + a Bölcsőde intézményvezetőjének bére és járuléka miatt az 104031 kormányzati funkció személyi juttatási előirányzatát 200 000,- Ft-tal, a munkáltatói közteher előirányzatát 35 000,- Ft-tal emeljük a tartalékalap terhére. Az intézmény megalapítása év közben megtörtént és a vezetőt érintő további költségek az intézmény saját költségvetése terhére történik, összesen 3 509 414,- Ft összeggel. Ez intézményfinanszírozásként kerül átadásra.
  + a kormányzati intézkedés szerint a gépjárműadó 100 %-a elvonásra került önkormányzatunktól. A 2020. évi költségvetésben tervezett 25 000 000,- Ft gépjárműadó bevételi előirányzatot csökkenteni szükséges a tartalékalap terhére.
* az önkormányzat és intézményei dolgozók 2020. évi béremelésére szánt összeg felosztása megtörtént még az első negyedévben és céltartalékba helyezett béremelés előirányzatával csökkentjük a céltartalékot 22 928 200,- Ft-tal a 011130 kormányzati funkción és ezzel egyidejűleg a
  + a 042120 mezőőri kormányzati funkción a személyi juttatást 758 400,- Ft-tal, a járulékokat pedig 133 000,- Ft-tal emeljük,
  + a fennmaradó összeget az intézmények részére adjuk át 22 036 800,- Ft-ot intézményi finanszírozás keretében a 018030 kormányzati funkción

**Egyéb saját hatáskörű előirányzatmódosítás**

* a nem éves lejáratú értékpapírok forgatási tevékenysége miatt mind a finanszírozási bevétel mind a finanszírozási kiadás előirányzatot könyveljük 65 995 335,- Ft-tal a 900060 kormányzati funkción
* a bölcsőde építése beruházáshoz kapcsolódó fordított áfa miatti befizetési kötelezettség összegét a felhalmozási kiadási előirányzatról a 104031 kormányzati funkción 77 089 976,- Ft összeggel át kell csoportosítani a 011130 kormányzati funkció dologi kiadására
* az 011130 kormányzati funkció bér és közteher előirányzatról a 013350 kormányzati funkcióra kell téves tervezés miatt 480 000,- Ft bér és 84 000,- Ft közterhet átcsoportosítani

A módosításokat követően az Önkormányzat főösszege 2 072 384 215,- Ft-ra változik.

**A Polgármesteri Hivatalnál**:

A Polgármesteri Hivatal a 2020. évi költségvetési évét 150 082 000,-Ft bevételi és kiadási főösszeggel kezdte meg.

Az első félévében a következő előirányzat módosítások történtek:

A 018030 kormányzati funkció finanszírozási bevételeit 7 505 191,- Ft-tal emeljük a következő kiadási rovatok egyidejű változtatásával:

* a 2020. évi bérrendezés miatt a 011130 kormányzati funkció személyi kiadásait 5 546 400,- Ft-tal, a járulékokat pedig 971 000,- Ft-tal emeljük. A 031030 kormányzati funkció személyi kiadásait 720 000 Ft-tal, a járulékokat pedig 126 000,- Ft-tal emeljük.
* A 2020. évi bérkompenzáció kapcsán a 011130 kormányzati funkció személyi kiadásait 84 100,- Ft-tal emeljük. A 031030 kormányzati funkció személyi kiadásait 49 100 Ft-tal, a járulékokat pedig 8 591,- Ft-tal emeljük.

A módosítást követően a hivatal előirányzati főösszege 157 587 191,-Ft-ra változik.

A **Napköziotthonos Óvoda**:

A Napköziotthonos Óvoda a 2020. évi költségvetési évét 189 988 000,- Ft főösszeggel kezdte meg.

A 018 030 kormányzati funkción a finanszírozási bevételeit 10 552 200,- Ft-tal emeljük a következő kiadási előirányzat egyidejű váltoásával:

* 2020. évi bérrendezés miatt a 091110 kormányzati funkció személyi kiadásait 6 811 200,- Ft-tal, a járulékokat pedig 1 192000,- Ft-tal emeljük. A 091140 kormányzati funkción a személyi juttatást 160 800,- Ft-tal és a járulékokat 28 200,- Ft-tal emeljük. A 096015 kormányzati funkción a személyi juttatást 306 000,- Ft-tal, a járulékokat 54 000,- Ft-tal emeljük.
* a rehabilitációs hozzájárulás befizetési kötelezettség összegére 2 000 000,- Ft-tal emeljük a munkaadói közteher összegét a 091140 kormányzati funkción

Az első félévi előirányzatmódosítást követően az óvoda előirányzati főösszege 200 540 200,- Ft összegre módosul.

**Bessenyei György Művelődési Ház és Könyvtár**:

A Művelődési ház a 2019. évi költségvetési évét 69 899 000,- ezer Ft főösszeggel kezdte meg.

A 018030 kormányzati funkció finanszírozási bevételeit3 346 800,- Ft-tal emeljük a következő kiadások egyidejű változtatásával:

* A 2020. évi bérrendezés miatt a 082044 kormányzati funkción személyi kiadásait 490 800,- Ft-tal, a járulékokat pedig 86 000,- Ft-tal emeljük. A 082091 kormányzati funkción a személyi kiadásait 1 554 000,- Ft-tal, a járulékokat pedig 272 000,- Ft-tal emeljük
* a könyvtári közművelődési támogatásként kapott 944 000,- Ft-tal emeljük a 082042 kormányzati funkció felhalmozási kiadási előirányzatát

Az első félévi előirányzatmódosítást követően a művelődési ház előirányzati főösszege 73 245 800,- Ft összegre módosul.

**A TEFÜSZ** intézmény:

A TEFÜSZ a 2020. évi költségvetési évét 78 904 000,- Ft bevételi és kiadási főösszeggel kezdte meg.

A 018030 kormányzati funkció finanszírozási bevételeit 3 718 400,- Ft-tal emeljük a következő kiadások egyidejű változtatásával:

* A 2020. évi bérrendezés miatt a 066020 kormányzati funkció személyi kiadásait 3 164 400,- Ft-tal, a járulékokat 554 000- Ft-tal emeljük.

A kiadási főösszeg 82 622 400,- Ft összegre változott.

**Bugyi Nagyközségi Bölcsőde**

Az év közben megalakuló intézményünk részére évközi előirányzat elfogadása szükséges. Az intézményvezető bére és juttatásai, valamint annak közterhe fedezetéül az Bölcsőde 018030 kormányzati funkció finanszírozási bevételeit 3 509 414,- Ft -tal emeljük, a következő kiadási előirányzatok egyidejű változtatásával:

* a 104031 kormányzati funkción a személyi juttatást 2 699 414,- Ft-tal, a munkaadókat terhelő járulék előirányzatot 410 000,- Ft-tal és a dologi kiadási előirányzatot 400 00,- Ft-tal emeljük.

A Bölcsőde előirányzati főösszege 3 509 414,- Ft-ra változott.

Kérem a Tisztelt Képviselő-testületet, hogy a mellékelt rendelet-tervezetet elfogadni szíveskedjenek.

Bugyi, 2020. szeptember 3. Tisztelettel: Nagy András Gábor polgármester

**Rendelet-tervezet**

**Bugyi Nagyközség Önkormányzatának …/2020. (…..) sz. rendelete**

**az önkormányzat 2020. évi költségvetéséről szóló 3/2020. (II.14.) sz. rendelet módosításáról**

Bugyi Nagyközség Önkormányzatának Képviselő-testülete Magyarország Alaptörvénye 32. cikk (1) bekezdés f) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat – és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011.évi CXCV. Törvény 23.§. (2) bekezdésében kapott felhatalmazás alapján, figyelemmel Magyarország központi költségvetéséről szóló 2019. évi LXXI. törvény, az Önkormányzat Szervezeti és Működési Szabályzatáról szóló 7/2011. (III.16.) számú rendelet 73. §-a és a 368/2011. (XII.31.) Kormány rendelet az államháztartásról szóló törvény végrehajtásáról rendelkezéseire a 2/2020. (II.15.) számú rendeletét (továbbiakban: R) az alábbiak szerint módosítja.

**1. §**

A R. 2. §. (1) bekezdésének helyébe a következő rendelkezés lép:

(1) A Képviselő-testület az Önkormányzat és az intézményei 2020.évi együttes irányító szervi támogatással korrigált bevételi és kiadási főösszegét 2 095 338 215,- Ft-ban állapítja meg.

**2. §**

A R. 2. § (2) bekezdésének első mondatában szereplő 2020. évi együttes bevételi előirányzata „…2 095 338 215,- Ft…” összegre módosul.

**3.§**

(3) A közhatalmi bevételek 657 291 000 Ft, helyi és központi adó bevételekből áll.

**4. §**

A R. 2. § (5) bekezdésében szereplő normatív állami hozzájárulások összege az alábbi összegre módosul: „…136 755 752,-Ft…”

**5. §**

A R. 2. § (12) bekezdése helyébe a következő rendelkezés lép:

„(12) A finanszírozási bevételek 772 178 204,- Ft, ami az előző évi maradványt, a forgatási célú értékpapírok bevételi tételeit tartalmazza.

**6.§**

A R. 2. § (13) bekezdése helyébe az alábbi rendelkezés lép:

„(13)A Képviselő-testület az Önkormányzat és intézményei 2020. évi együttes bevételi és kiadási előirányzatát 2 095 338 215,- Ft-ban határozza meg. Az Önkormányzat kiadásait a 2. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 363 375 614,- Ft

b) munkáltatót terhelő járulék 70 222 791,- Ft

c) dologi kiadások 427 281 501,- Ft

d) ellátottak pénzbeni juttatásai 23 896 000,- Ft

e) felújítások 238 086 912,- Ft

f) beruházások 683 752 738,- Ft

g) egyéb működési célú tám. 142 159 607,- Ft

h) egyéb felhalmozási célú tám. 23 080 050,- Ft

i) általános tartalék 21 334 155,- Ft

j) céltartalék 3 571 800,- Ft

k) finanszírozási kiadás 98 577 047,- Ft

**7. §**

A R. 2. § (16) bekezdése helyébe a következő rendelkezés lép:

„(16) A finanszírozási kiadások között 98 577 047,- Ft szerepel, ami a központi költségvetés részére visszafizetendő 2020. évi előleg összegét, valamint a forgatási célú értékpapírok kiadási tételeit tartalmazza.”

**8.§**

A R. 3. § (1) bekezdése helyébe a következő rendelkezés lép:

(1) A Képviselő-testület Bugyi Nagyközség Önkormányzatának2020.évi

költségvetési bevételét  2 072 384 215 Ft-ban

költségvetési kiadását  2 072 384 215 Ft-ban állapítja meg.

A bevételi főösszeg 379 000 000 Ft maradványt tartalmaz, amit a feladatok finanszírozására kerül felhasználásra.

**9.§**

A R. 3. § (2) bekezdésében szereplő bevételi előirányzat „…2 072 384 215,- Ft…”összegre módosul.

**10.§**

A R. 3. § (3) bekezdésében szereplő közhatalmi bevételek előirányzata „657 291 000 Ft.. „ összegre módosul.

**11.§**

A R. 3. § (5) bekezdésében szereplő normatív hozzájárulások „…136 755 752,- Ft…” összegre módosul.

**12.§**

A R. 3. § (11) bekezdésének helyébe a következő rendelkezés lép:

„(11) A finanszírozási bevételek 772 178 204,- Ft, ami az előző évi maradványt, a forgatási célú értékpapírok bevételi tartalmazza.”

**13. §**

A R. 3. § (12) bekezdése helyébe az alábbi rendelkezés lép:

„(12)A Képviselő-testület az Önkormányzat 2020. évi kiadási előirányzatát 2 072 384 215,- Ft-ban határozza meg. Az Önkormányzat kiadásait a 6. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 55 268 400 Ft

b) munkáltatót terhelő járulék 10 757 000 Ft

c) dologi kiadások 295 166 501 Ft

d) ellátottak pénzbeli juttatásai 23 896 000 Ft

e) felújítások 238 086 912 Ft

f) beruházások 665 935 738 Ft

g) egyéb működési célú kiadások 142 159 607 Ft

h) egyéb felhalmozási célú kiadások 23 080 050 Ft

i) általános tartalék 21 334 155 Ft

j) céltartalék 3 571 800 Ft

k) finanszírozási kiadás 593 128 052 Ft

**14. §**

A R. 3. § (14) bekezdésében szereplő beruházási kiadások „…665 935 738,- Ft” összegre módosul

**15. §**

A R. 3. § (24) bekezdésében szereplő általános tartalék „…21 334 155,- Ft” összegre, a céltartalék 3 571 800,- Ft összegre módosul.

**16. §**

A R. 3. § (25) bekezdése helyébe akövetkező rendelkezés lép:

„(25) Az általános tartalék összegéből 2 000 000,- Ft polgármesteri keret felett a polgármester jogosult rendelkezni, a fennmaradó 19 334 155,- Ft felett a Képviselő-testület jogosult rendelkezni.”

**17. §**

A R. 4. § (1-5) bekezdés helyébe a következő rendelkezés lép:

„(1) A Képviselő-testület a Polgármesteri Hivatal 2020. évi bevételi és kiadási összegét 157 587 191,- Ft-ban állapítja meg.

(2) A Képviselő-testület a Polgármesteri Hivatal 2020. évi bevételi előirányzatát 157 587 191,-Ft-ban határozza meg. A Polgármesteri Hivatal bevételi forrásait a 13. számú melléklet tartalmazza az alábbi főbb jogcím-csoport bontásban:

1. A Polgármesteri Hivatal működési bevétele10 180 000,- Ft, ami alaptevékenységi szakmai feladatok ellátásából adódó bevétel.

(b)Afinanszírozási bevétele 147 407 191,- Ft, ami az önkormányzati irányítószerv támogatását, valamint az előző évi maradványt tartalmazza.

(3) A Képviselő-testület a Polgármesteri Hivatal 2020. évi kiadási előirányzatát 157 587 191,-Ft-ban határozza meg. A Polgármesteri Hivatal kiadásait a 13. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 97 371 600 Ft

b) munkáltatót terhelő járulék 18 967 591 Ft

c) dologi kiadások 35 548 000 Ft

d) felhalmozási-felújítási kiadások 5 700 000 Ft

(4) A Képviselő-testület a Polgármesteri Hivatal beruházási kiadásait célonként a 13. a. sz. melléklet 2. oszlopa szerint 5 700 000,- Ft összegben hagyja jóvá.

(5) A Képviselő-testület a Polgármesteri Hivatal létszámkeretét 17főben állapítja meg, mely részletezését a 12. sz. melléklet tartalmazza.”

**17.§**

A R. 5. § (1-5) bekezdése helyébe a következő rendelkezés lép:

(1) A Képviselő-testület a Napköziotthonos Óvoda 2020. évi bevételi és kiadási összegét 200 540 200,- Ft-ban állapítja meg.

(2) A Képviselő-testület a Napköziotthonos Óvoda 2020. évi bevételi előirányzatát 200 540 200,- Ft-ban határozza meg. A Napköziotthonos Óvoda bevételi forrásait a 14. számú melléklet tartalmazza az alábbi főbb jogcím-csoport bontásban:

a)A Napköziotthonos Óvoda működési bevétele 4 158 000 Ft, ami alaptevékenységi szakmai feladatok ellátásából adódó bevétel.

(b)A Napköziotthonos Óvodafinanszírozási bevétele 196 382 200 Ft, ami az önkormányzati irányítószerv támogatását tartalmazza.

(3) A Napköziotthonos Óvoda 2020. évi kiadási előirányzatát 200 540 200,- Ft-ban határozza meg. A Napköziotthonos Óvoda kiadásait a 14. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 121 105 000 Ft

b) munkáltatót terhelő járulék 24 183 200 Ft

c) dologi kiadások 51 589 000 Ft

d) felhalmozási-felújítási kiadások 3 663 000 Ft

(4) A Képviselő-testület a Napköziotthonos Óvoda beruházási kiadásait célonként a 14. a. sz. melléklet 2. oszlopa szerint 3 663 000 Ft összegben hagyja jóvá.

(5) A Napköziotthonos Óvoda létszámkeretét 29főben állapítja mely részletezését a 12. sz. melléklet tartalmazza.

**18.§**

A R. 6. § (1-5) bekezdése helyébe a következő rendelkezés lép:

(1) A Képviselő-testület a Bessenyei György Művelődési Ház és Könyvtár 2020. évi bevételi és kiadási összegét 73 245 800,- Ft-ban állapítja meg.

(2) A Képviselő-testület a Bessenyei György Művelődési Ház és Könyvtár 2020. évi bevételi előirányzatát 73 245 800,- Ft-ban határozza meg. A Bessenyei György Művelődési Ház és Könyvtár bevételi forrásait a 15. számú melléklet tartalmazza az alábbi főbb jogcím-csoport bontásban:

(a)A Bessenyei György Művelődési Ház és Könyvtár működési bevétele 6 835 000 Ft, ami alaptevékenységi szakmai feladatok ellátásából adódó bevétel.

(b)A Bessenyei György Művelődési Ház és Könyvtár finanszírozási bevétele 65 110 800,- Ft, ami az önkormányzati irányítószerv támogatását tartalmazza.

(c) A Bessenyei György Művelődési Ház és Könyvtár működési célra átvett bevétele 1 300 000 Ft, amely az államháztartáson kívülről átvett támogatási összeget tartalmazza.

(3) A Bessenyei György Művelődési Ház és Könyvtár 2020. évi kiadási előirányzatát 73 245 800,- Ft-ban határozza meg. A Bessenyei György Művelődési Ház és Könyvtár kiadásait a 15. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 32 140 800 Ft

b) munkáltatót terhelő járulék 6 117 000 Ft

c) dologi kiadások 29 454 000 Ft

d) felhalmozási-felújítási kiadások 5 534 000 Ft

(4) A Képviselő-testület a Bessenyei György Művelődési Ház és Könyvtár beruházási kiadásait célonként a 15. a. sz. melléklet 2. oszlopa szerint 5 534 000,- Ft összegben hagyja jóvá.

(5) A Bessenyei György Művelődési Ház és Könyvtár létszámkeretét 8 főben állapítja, mely részletezését a 12.sz. melléklet tartalmazza.

**19.§**

A R. 7. § (1-5) bekezdése helyébe a következő rendelkezés lép:

„(1) A Képviselő-testület a Településfejlesztési-, Ellátási és Üzemeltetési Szerv 2020. évi bevételi és kiadási összegét 82 622 400,- Ft-ban állapítja meg.

(2) A Képviselő-testület a Településfejlesztési-, Ellátási és Üzemeltetési Szerv 2020. évi bevételi előirányzatát 82 622 400,- Ft-ban határozza meg. A Településfejlesztési-, Ellátási és Üzemeltetési Szerv bevételi forrásait a 16. számú melléklet tartalmazza az alábbi főbb jogcím-csoport bontásban:

1. A Településfejlesztési-, Ellátási és Üzemeltetési Szerv működési bevétele 481 000 Ft, ami alaptevékenységi, valamint ezen tevékenységet nem veszélyeztető vállalkozási tevékenységek ellátásából adódó bevétel.

(b)A Településfejlesztési-, Ellátási és Üzemeltetési Szerv finanszírozási bevétele 82 141 400 Ft, ami az önkormányzati irányítószerv támogatását tartalmazza.

(3) A Településfejlesztési-, Ellátási és Üzemeltetési Szerv 2020. évi kiadási előirányzatát  82 622 400 Ft-ban határozza meg. A Településfejlesztési-, Ellátási és Üzemeltetési Szerv kiadásait a 16. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 54 790 400 Ft

b) munkáltatót terhelő járulék 9 788 000 Ft

c) dologi kiadások 15 124 000 Ft

d) felújítási-felhalmozási kiadások 2 920 000 Ft

(4) A Képviselő-testület a Településfejlesztési-, Ellátási és Üzemeltetési Szerv beruházási kiadásait célonként a 16. a. sz. melléklet 2. oszlopa szerint 2 920 000,- Ft összegben hagyja jóvá.

(5) A Településfejlesztési-, Ellátási és Üzemeltetési Szerv létszámkeretét 16 főben állapítja, mely részletezését a 12. sz. melléklet tartalmazza. „

**20.§**

A 2020. évi költségvetési rendelet az alábbiakkal egészül ki

**Bugyi Nagyközségi Bölcsőde 2020. évi költségvetése**

(1) A Képviselő-testület a Bugyi Nagyközségi Bölcsőde 2020. évi bevételi és kiadási összegét 3 509 414.- Ft-ban állapítja meg.

(2) A Képviselő-testület a Bugyi Nagyközségi Bölcsőde 2020. évi bevételi előirányzatát 3 509 414,- Ft-ban határozza meg. A Bugyi Nagyközségi Bölcsőde bevételi forrásait a 21. számú melléklet tartalmazza az alábbi főbb jogcím-csoport bontásban:

(b)A Bugyi Nagyközségi Bölcsőde finanszírozási bevétele 3 509 414,- Ft, ami az önkormányzati irányítószerv támogatását tartalmazza.

(3) A Bugyi Nagyközségi Bölcsőde 2020. évi kiadási előirányzatát 3 509 414,- Ft-ban határozza meg. A Bugyi Nagyközségi Bölcsőde kiadásait a 21. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 2 699 414 Ft

b) munkáltatót terhelő járulék 410 000 Ft

c) dologi kiadások 400 000 Ft

d) felhalmozási-felújítási kiadások

(4) A Bugyi Nagyközségi Bölcsőde létszámkeretét 1 főben állapítja mely részletezését a 12. sz. melléklet tartalmazza.

**21. §**

(1) Az R. kihirdetése napján lép hatályba.

(2) Az R. módosítással nem érintett részei változatlanul hatályban maradnak.

Nagy András Gábor Dr.Szatmári Attila

polgármester jegyző

A rendelet 2020. szeptember ..-n került kihirdetésre. Dr.Szatmári Attila jegyző