**Gazdasági, fejlesztési, kapcsolattartási tervek**

**2019-2024.**

****

**Települési mutatók**

Terület: 115,58 km²

Népesség: 5312 személy

Foglalkoztatottság: nagyon magas a foglalkoztatási szint, amit a közmunkások alacsony számával lehet mérni

Gazdaság: idegenforgalom, kereskedelem, mezőgazdálkodás, állattenyésztés, kertészet, szolgáltatás, kavicsbányászat, ipar

Önkormányzati vagyon: ingatlanvagyon érték 5.772.471.888 Ft; önkormányzati ingatlanok száma:

Bugyi Nagyközség gazdasági helyzetét alapvetően befolyásoló körülmények:

* Magyarország gazdaságpolitikája,
* a falu gazdálkodási, gazdasági adottságai,
* a falu előző időszakból hozott vagyona,
* az önkormányzat vagyoni helyzete, jelenlegi, illetve várható pénzügyi kondíciói,
* a falu éves bevételei,
* hazai, Európai Uniós és egyéb pályázati források,
* a lakosság összetétele,
* a lakosság igényei,
* a képviselő-testület javaslatai,
* a településen működő intézmények és polgári szervezetek javaslatai, elvárásai.

Bugyi Nagyközség 2019-2024. közötti gazdasági programban meghatározott céljai eléréséhez, a Képviselő-testületnek, az alábbiakat kell szem előtt tartani:

* a lakosság igényeit,
* a jövő igényeit,
* a megtervezett végcél egymásra épülő megvalósítása,
* a tervezéshez, megvalósításhoz és üzemeltetéshez szükséges anyagi források és eszközök megteremtése,
* az anyagi források megteremtéséhez nem elegendő az évről-évre keletkező pénzügyi eszközök (pl. állami támogatás, helyi bevételek) megléte, hanem szükség van: - a pályázati lehetőségek felkutatására és kiaknázására,
* az önkormányzat sajátosságaira támaszkodva új lehetőségek keresésére, - a meglévő források nagyobb mértékű kihasználására.

**A 2019-2024. évek költségvetését meghatározó irányok a mindenkori éves koncepció alapján:**

1. A gazdasági és pénzügy egyensúly megtartása.
2. A település és intézményei biztonságos, takarékos, gazdaságos, hatékony és eredményes működtetése.
3. A kötelezően ellátandó feladatok biztosításának elsődlegessége.
4. A szociálisan rászorultak támogatása.
5. A település fejlődését elősegítő programok, pályázatok felkutatása, a nyertes pályázatokhoz, az önrész biztosítása.
6. A nyertes pályázatok megvalósítása.
7. Tervezett településfejlesztés.
8. Az önkormányzat kintlévőségeinek és veszteségeinek minimalizálása.
9. Hatékony vagyongazdálkodás, a vagyontárgy nyereséges működtetése, vagy értékesítése.
10. Önként vállalt feladat a költségvetésben akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

Önkormányzati gazdálkodás:

A 2019-2024-es Gazdasági, gazdálkodási terv az öt évi irányelveket foglalja egységes szerkezetbe.

**Önkormányzati intézményi ellátottság:**

A 2019-es választások időpontjában, az Önkormányzat kötelező és önként vállalt feladatai ellátására megfelelő intézményi háttér állt rendelkezésre.

Választások után is törvényi kötelezettségnek megfelelően, a **Képviselő-testület** a törvényi és SZMSZ-ben megfogalmazott követelményeknek megfelelően, **Bizottság**ai iránymutatásával, támogatásával, a Polgármesteri Hivatal előkészítő munkájával dolgozik,

* a **Bugyi Polgármesteri Hivatalban** – minden feladatot, megfelelő képzettségű tisztviselő lát el, de cél, hogy minden tisztséget felsőfokú végzettségű tisztviselő lásson el, minden továbbképzési lehetőséget kihasználva;
* a **Bugyi Nagyközségi** **Napköziotthonos Óvodában** - minden feladatot, megfelelő képzettségű óvodapedagógus, pedagógiai asszisztens, dajka, lát el a törvényeknek, előírásoknak és a gyermekek igényeinek megfelelően. Az óvodavezető irányításával minden törvényi, önkormányzati és pályázati anyagában szereplő előírásnak, igénynek megfelel a nevelés;
* a **Bessenyei György** **Művelődési Ház és Könyvtárban** - minden feladatot, megfelelő képzettségű munkatárs lát el. Az anyagi forrásokat és a korszerű megoldásokat a legjobban próbálják összhangba hozni. Cél, hogy az emberi erőforrások kiaknázhatóságát az anyagi fejlesztések alapozzák meg;
* a **TEFÜSZ-ben** – minden, a faluban adódó településüzemeltetési feladatot ellátnak munkatársaink, valamint a közmunkások. Amihez speciális szaktudás, gép, technológia szükséges, azt a feladatot vállalkozó végzi el.
* A Gyermekvédelmi feladatokat a és családsegítési feladatokat a "Kertváros" Gyáli Kistérség Többcélú Önkormányzati Társulás keretében működő **Családsegítő Szolgálat** szakképzett munkatársai végzik,
* a hulladékszállítást a **Duna-Tisza közi Hulladékgazdálkodási Nonprofit Kft**-vel végezteti a település,
* az ivóvízellátásról és szennyvízelvezetésről, kezelésről a **DAKÖV Kft.** gondoskodik,
* energiahordozó vásárlására több kereskedőtől is lehetősége van a településen élőknek,
* az **Értetek Veletek Fogyatékosokért Közhasznú Alapítvány**, Bugyi Nagyközségben és környékén fogyatékkal élő fiataloknak kínál munka és szórakozási lehetőséget, önkormányzati épületben, a munkájukért járó díjból és önkormányzati támogatással,
* a Sport feladatokat a **Bugyi Sportegyesület** önkormányzati támogatással végzi, TAO kiegészítéssel, a **Bugyi Sportcsarnokban** és a **Sporttelepen**,
* szintén Sporttevékenységet végez a **GYURÓ Team**, önkormányzati támogatással, saját eszközökkel, a **motoros klub**, a falu **cross pályáján**, sok önkéntes munkával,
* népi jellegű kulturális tevékenységet folytat a **Bugyelláris Egyesület, Bugyi Nagyközség Tájházában**, önkormányzati fenntartásból, valamint pályázati forrásokból;
* a nyugdíjasok a Művelődési ház keretében működő Nyugdíjasklubban tölthetik el tartalmasan, tanulva, szórakozva, szabadidejüket;
* pályázati lehetőségeket biztosít a járásban alapított **Felső-Homokhátság Vidékfejlesztési Egyesület**, mely segíti az önkormányzat, a támogatott polgári szervezetek, valamint a település vállalkozói, vállalkozásai számára a pályázati pénzből fejlesztés lehetőségét,
* egyházak

**Területi, természeti adottságok:**

Az észak-déli irányban hosszan elnyúló közigazgatási területet tanyagazdaságok, gazdasági központok, termőföldek, természetvédelmi területek, erdők, sóderbányák, mezőgazdasági termelés szempontjából tönkretett bányaterületek, földsebek, csatorna-, út-, gáz-, villanyvezetékhálózatok, lakó- ipari- és beépítésre váró területek tarkítják a térképet.

**Cél:** A természeti értékek védelme. Nagy kihívás, mivel a gazdaság szereplői és az ország érdeke, hogy az alattunk lévő kavicskincsből minél több dolog épüljön, ami kiszolgálja a jövő nemzedékeket. De ugyanekkora, ha nem nagyobb gazdasági érdek a termőföld megtartása, mert ma-holnap nem lesz hol megtermelni az ország lakossága számára az élelmiszereket. Nem lehet perspektíva a külföldről behozott élelmiszer-fogyasztás, miközben itthon minden adott a termeléshez. Azt a tudást, amit az idősebb parasztgazdaságot vezető, a gazdálkodást az ifjabb nemzedéknek átadó gazdálkodók birtokolnak, valamint azokat a növényeket, növénytársulásokat, amik egykoron, vagy a közelmúltban még ezen a területen éltek, fel kell kutatni, meg kell tartani. A klímaváltozás következtében a területünkön még megtermelhető növénykultúrára, illetve megélő növényzetre a jövőben is szükség lesz. Természetesen csak azért, hogy kínlódjon, senyvedjen egy növény, vagy állat, nem szabad rákényszeríteni a klímaváltozás miatt módosult környezetben tartásra.

**Klímaváltozás:** A klímaváltozás a jelenlegi nemzedék életmódbeli, gazdasági változásának is következménye. Nem tehetünk úgy, mintha ezt el sem hinnénk, illetve bár elhisszük, de mégsem teszünk ellene semmit. Nem térhetünk ki a felelősség elől, nem hagyhatunk mindent a következő generációra, mert akkorra még nehezebb lesz a folyamatok visszafordítása.

**Cél:** A 7 éve elkezdett, a TEFÜSZnek átadott veszélyes-, elektronikai- és gumihulladék, valamint egyéb hulladékok gyűjtését tovább kell fejleszteni. Az a feladat, hogy az **újra használat**, **újrahasznosítás** legyen minden hulladékunk végfelhasználása. A hulladéklerakóba, vagy hőerőműbe vitel mindenképpen elkerülendő, mert az szégyenfoltunk a jövő generáció felé, rólunk.

A fásszárú zöldhulladék hasznosítása jelenleg a szomszédos Apaj községgel kötött szerződés alapján történik. Szándékunk szerint szerződéses kapcsolat a jövőben is megmaradjon, lehetőség szerint a kapacitás bővüljön, ezáltal a hulladék nem halmozódik fel a faluban, illetve a temető mellett kijelölt területen. Ennek eléréséhez szükséges a lakosság látásmódjának javítása, mert a temető melletti lerakóba egyre több kommunális hulladékot visznek a földijeink is.

**Működési, működtetési területek:**

**Egészségügy:**

A 2019-es választások időpontjában, három háziorvosi, egy fogorvosi, kettő védőnői és egy ügyeleti körzet működött. A háziorvosi rendelők közül kettő önkormányzati tulajdonú, egy pedig a háziorvos saját tulajdonában álló rendelő. A fogorvosi rendelés, az orvosi ügyelet és a védőnői szolgálat ellátása is önkormányzati tulajdonú épületben történt. A járóbeteg ellátást Dabas városban a Dr. Halász Géza Szakorvosi Rendelőintézetben, valamint a Jahn Ferenc Dél-pesti Kórház és Rendelőintézetben vehették igénybe a betegek. Bevált a fizioterápiás rendelés, a szerdaként történő vér- és vizeletvizsgálati rendelés, mert a nagyobb számban idős betegek nehezen tudnak eljutni a dabasi szakorvosi rendelőbe, holott az egészségügyi járóbeteg vizsgálatokat a helyi rendelés hiányában csak ott intézhetnék. (elvégre ezért is fizetjük a társadalombiztosítási járulékot.)

A 2019-es világjárvány megmutatta, hogy azon elképzelés, mely egy épületbe költöztetné az egészségügy minden szereplőjét a településen, nem biztos, hogy szerencsés, mert egy fertőzött leállíthatja a teljes fertőtlenítés ideje alatt a betegellátást a faluban. Megoldás lehet egy jól szervezett, több lépcsőben szeparálható épület kialakítása. (persze biztosan sokkal drágább, mint a mostani különtelephelyes egészségügy megtartása.) A korszerű, összevont egészségügyi épület üzemeltetése biztosan kevesebb pénzből megoldható, valamint a jelenlegi épületek értékesítéséből is jelentős, az új épület kialakítására fordítható bevétele lenne a falunak. Olyan helységeket is lehetne kialakítani, melyekben fizető szolgáltatásokat vehetnének igénybe a betegek. Ezzel csökkenthetnénk az egészségügyi épületekre fordítandó költségeket. Természetesen pályázati forrást kell találni, mert látjuk, hogy a környékben épített hasonló intézmények meghaladják a település költségvetési lehetőségeit. Kritérium a könnyű megközelíthetőség és igénybevétel mindenkiszámára.

**Művelődési ház:**

A 2019-es választások időpontjában, a Bessenyei György Művelődési ház és Könyvtár épülete a Beleznay kúriában, valamint (a volt katolikus iskola) a jelenleg„nagyterem”-*ként használt, korábban könyvtár* épületekből állt. Az önkormányzat *jelenleg rendelkezik olyan tervekkel, amelyek a (*megtervezte) a művelődés és kultúra kiszolgálására alkalmas terek összességét egy komplexumba foglalja össze.

**Cél:** A készen álló tervek alapján felépíteni a művelődési ház és könyvtár működést kiszolgáló épületegyüttest, *ezen felül a működtetéshez szükséges* tárgyi és szellemi feltételek biztosítása, emellett a jelenlegi „nagyterem” *értékesítése* a település számára legmegfelelőbb *feltételekkel*, a településközpont terveinek megfelelően.

*Fontos szakmai kihívás* a szellemi, kulturális inkubátor szerep fejlesztése, a nem látványos, valamint a magányos kultúrszereplők felfedezése, bemutatkozásukra lehetőség teremtése. A jól sikerült szakkörök, programok megtartása mellett korszerű módszerekkel megfogni a csellengőket, vagy irányt mutatni a csellengésre hajlamosak számára.

***A Művelődési Ház és Könyvtár bővítési terve***

2021-ben lesz 10 éve, hogy birtokba vette a település lakossága a felújított Beleznay kastély épületét, így hosszú évtizedek után - a közintézményeink közül utolsóként ugyan -, de méltó helyen folytatódhatott az egyre szerteágazóbb közművelődési tevékenység a településen.

Már az induláskor tudtuk, hogy megfelelő nagyságú „nagyterem” híján, az egyre nagyobb látogatottság, a szűkös könyvtári terek miatt előbb-utóbb foglalkozni kell az intézmény bővítésével, amire 2017-ben meg is érett az idő. Ekkor az önkormányzat megbízásából a Hámor Ép-Terv Kft. (benne helyi fiatal építészek: Hámori Péter, Tot Kristóf) elkészítette a „BUGYI SZÍNHÁZÉPÜLET bővítés a Beleznay-kastély telkén című vázlattervet. Ezt követően a testület elfogadta az engedélyezési-, és a kiviteli tervet, melynek megvalósítása egy komplexen értelmezett – a településen jelenleg is hiányzó - közösségi terek együttesét feltételezi.

A művelődési ház és könyvtár a településen a közösségépítés, a kultúraközvetítés terén, meghatározó szerepet játszik. A folyamatosan növekvő jogos lakossági igények az intézmény kereteit már évek óta feszegetik, a bővítés időszerűvé vált.

**Játszóterek:**

A 2019-es választások időpontjában, négy, 15 éven belül épített játszóteret üzemeltetett az önkormányzat.

**Cél:** A központi játszótér területének bővítése az orvosi ügyelet kertjéből, valamint a Puskás Tivadar utca 6. számú önkormányzati ingatlanból leválasztott résszel. Ezzel lehetőség nyílik újabb, a felnőttek sportolását segítő fitnesz park kiépítésére (pályázati pénzből), valamint új gyermekjátékok elhelyezésére, fák ültetésére, hogy a szélsőséges nyarakon is lehessen használni a játékokat. Az új településrészre költözők előrelátható életkora miatt várhatóan sok gyerek lesz, akiknek szükségük lesz új kialakítású, korszerű játszótérre, ezért ki kell hagyni erre a funkcióra is önkormányzati területet. A fejlesztések anyagi hátterét elsősorban pályázati forrásokból biztosítanánk.

**Közlekedés:**

A 2019-es választások időpontjában, a lakóingatlanokkal határolt utcák közül, a Béke köz az egyetlen földút.

**Cél:** Kialakításra vár az Erdőszél utca, kiépítendők az új telekosztáskor meghosszabbítandó Boglárka, Budavirág, Csenkesz, Kamilla, Nőszirom, Mézpázsit utcák, valamint az Árvalányhaj és Forster Kálmán utcák. Bugyi Nagyközség belterületén, minden ingatlan pormentesített úttesten lesz megközelíthető a ciklus végére.

**Tehergépjármű forgalom:**

A 2019-es választások időpontjában, a település számára elengedhetetlenül fontos Elkerülő útból a Taksonyi út - Kiskunlacházi út - Kunpeszéri út összeköttetése megtörtént, az előző képviselőtestületek (ciklusok) állhatatos munkája, valamint a központi kormányzat ( és a felsőbb politikai szándék belátása) támogatása által. A falu elkészíttette a NIF nevére az út további részének engedélyes tervét, valamint megvásárolta a tervek jogdíját is.

**Cél:** Az előző ciklusban készített, a közlekedés és forgalomterhelés állapotát feltáró felmérés alapján a település számára továbbra is az elsőszámú cél az Elkerülő út építésének folytatása és befejezése, tehát a képviselők számára a legfontosabb feladat. A kormányzat felé vállaltuk, hogy amennyiben az út megépítése realitássá válik, az engedélyes tervek alapján a kiviteli terveket is elkészítteti a község. Az Elkerülő út megépítése után a jelenlegi állami utcák Elkerülő úton belüli része önkormányzati tulajdonba kerülnének, továbbá ki lehet tiltani az átmenő tehergépjármű, nehézgépjármű forgalmat.

**Tömegközlekedés:**

A 2019-es választások időpontjában, Apaj község, Délegyháza község, Dunavarsány város és Taksony nagyközségre nem, de Alsónémedi város, Ócsa város, Dabas város és a főváros elérhető tömegközlekedéssel.

Sajnos gazdasági oka van, annak, hogy még a járási székhely, Dabas város is tömegközlekedéssel csak napi kettő közvetlen, kilenc egyszeri átszállással érhető el. (Nem vagyunk hozzászokva az átszálláshoz.)

**Cél:** A falun belüli tömegközlekedés átalakításra vár, mivel a település kiterjedése sokat változott az elmúlt 50-60 évhez képest. Az új településrészekhez közelebbi, valamint Felsőványt gyakoribb tömegközlekedéssel lesz célszerű ellátni a Volán járataival. A település déli részén fekvő ürbői részt is fejleszteni szükséges, csak ott sajnos nincsen települések közötti forgalom, ezért a Volánbusz Zrt-nek nem éri meg a járatok számának növelése. Ha az apaji, igazából dömsödi vasútállomásra menne Bugyi nagyközségből busz, akkor az ürbői lakókat is jobban be tudnánk vonni a közéletbe, jobb lenne a munkavállalói, iskolás közlekedés, ezáltal felgyorsulhatna a fejlődés. Az önkormányzat a buszmegállók épületét terveztette, melyeknek helyét az erre a feladatra létrehozott csoport jelöli ki.

**Gyalogos közlekedés:**

A 2019-es választások időpontjában, az utcák jelentős részén lakossági, önkormányzati, tanácsi beruházásból épült járdák szolgálták ki a lakosságot.

**Cél:** A ciklus végére az Új utcában végig lehessen menni gyalogúton, esetleg egyesített kerékpárúton és járdán. Önkormányzati tulajdonú utcákon épített 1 méter széles járdák keskenynek bizonyultak, ezért az 1,3-1,5 méter széles járdák építése vált szükségessé, lehetőleg az utca mindkét oldalára.

A gyalogosok biztonsága érdekében a nagyforgalmú utakra lámpás, vagy csak kijelölt gyalogátkelést biztosító 12 db zebra tervezésére adtunk megbízást. Jelenleg csak az egyeztetések kezdeténél tartunk. (Természetesen még csak a Közúttal kezdődnek a megbeszélések.)

A bölcsőde biztonságosabb, jobb gyalogos megközelíthetősége érdekében a Széchenyi téren a 11-esháztól az óvodáig meg kell építeni a járdát, megfelelő vízelvezetéssel. A jelenlegi járdák a társasházak területén futnak, ezért nem fejleszthetők önkormányzati pénzből.

**Kerékpáros közlekedés:**

A 2019-es választások időpontjában, az OBO Ipari Parktól a Kossuth Lajos utca végéig épült ki az egyesített kerékpárút és járda, valamint elkészültek az Új utcára, a Teleki utca - Szőlő utca közötti részre, valamint az Arany János utcára és Bajcsy-Zsilinszky utcára a kerékpárút engedélyes tervei.

**Cél:** Jelenleg az utóbbi kiviteli terveinek elkészítése, majd kivitelezési pályáztatása történik, júliusban megkezdődhetnek az építési munkálatok.

**Sport**

A 2019-es választások időpontjában, sportolási lehetősége nyílt mindenkinek Bugyi Nagyközség anyagi támogatásával működő Bugyi Sportegyesület által üzemeltetett sporttelepen, valamint Sportcsarnokban.

A sporttelepen kettő futballpálya egy műfüves pálya, egy görpálya és egy játszótér található. A Sportcsarnokban világbajnoki minőségű anyagokból épített kézilabdapálya van, valamint a sportolni vágyókat teljesen kiszolgáló infrastruktúra áll rendelkezésre, 2017. novembere óta.

**Cél:** A települési igényfelmérés során kiderült, hogy az Elkerülő út után az Uszoda szükségszerűsége a legnagyobb a faluban. Ezért még az előző testület idején elkezdődött, majd idén befejeződik az Uszoda területének felvásárlása, hogy a kiviteli tervek alapján meg lehessen építeni a gyerekek, vízi pólózok, felnőttek úszásvágya kielégítésére TAO támogatással az OÁZIS Sport Group üzemeltetésével Bugyi Nagyközség Uszodáját. Akik nem a vízi sportoknak hódolnak, hanem testépítő sportoknak hódolnának, számukra épül a játszótér és az orvosi ügyelet között egy felnőtt játszótér és a folytatása, egy fitnesz park. Ez a terület is a sporttelep része, ugyanúgy, mint a Puskás Tivadar utcai orvosi rendelő területéből levágott rész, ahova játékokat és fákat telepíthetünk.

**Közparkok:**

A 2019-es választások időpontjában, Bugyi Nagyközség belterületén a Beleznay tér, a Czanik Pál utcai játszótérrel egybeépült tér, a felsőványiak által kialakított Emlékpark, a Március 15-e tér, a Paprika gödör, a Terv utca, Teleki utca sarkán lévő kisliget mutatták a szebbik oldalunkat az ideérkezőknek, valamint a megpihenni kívánó helyi lakosok számára. A nagyobb köztereket az egyéb közterületekkel együtt a TEFÜSZ munkatársai tartják karban, a kisebbeket lakosság ápolja.

**Cél:** A megterveztetett közparkokat a terveknek megfelelően, vagy amennyiben kivitelezhetetlen, új terveknek megfelelően kell kiépíteni, növényekkel betelepíteni. A tavasz óta szakember segíti a TEFÜSZ parkgondozói munkáját. Jól bevált ez a technika, melyet a Sportcsarnok környezete, a Rádai utca, Kossuth Lajos utca sarkán lévő bolt előtti terecske mutat.

**Víz, szennyvíz:**

A 2019-es választások időpontjában, a szennyvíztelep az utolsó pillanatait élte. Kész tervek több alkalommal is készültek a szennyvíztelep felújítására, valamint a felsőványi és a belterületi ürbői szennyvízvezeték és gyűjtőmű kiépítésére.

**Cél:** A szakemberek már dolgoznak a különböző akadályok leküzdésén és a megvalósításon. Várhatóan 2021-ben készül el a beruházás. Ekkortól minden belterületi ingatlanban elérhető lesz a központi víz és csatornahálózat.

***Temető***

„A temető az emberiség lelkiismeretének fokmérője, kultúrájának, civilizációjának kifejezője.” Magán viseli az adott kor szokásait, tükrözi a helyi közösség múltját. Állapota a település mindenkori felelős vezetőinek eleinkkel, szeretteinkkel kapcsolatos hozzáállását, tiszteletét, szemléletét is tükrözi.

A jelenlegi helyzet javítása érdekében ***javaslom***

* a jelenlegi föld- és aszfaltos utak járhatóvá, balesetmentessé tételét, az aszfaltos utak számának bővítését,
* rendszeresen takarított illemhely kialakítását,
* ivóvízvételi lehetőség kiépítését,
* néhány pihenő pad kihelyezését,
* Amennyiben bővíteni kell a helyi temetőben az urnafalat, figyelmébe ajánlom a döntéshozóknak a mellékelt képeken látható - szerintem követendő - példákat.

**Közlekedési célú fejlesztések**

1. Az egész település központ kialakítás úgymint körforgalom építése, lámpás átkelőhely létesítése, buszmegállók helyeinek a felülvizsgálata, parkolók létesítése. További üzletek, intézmények esetleges kialakításának a lehetősége, de legalább egy OTP ATM létesítése.
2. A település központhoz tartozó Kossuth L. utcát az Erzsébet királyné utcával összekötő új utca környezetében kialakítható intézmények lehetősége.
3. A Kossuth L. utcán páratlan oldalán, a Rádai utcától a központig járda létesítése.
4. A Templom utcán a központtól az Ürbői útig járda kialakítása.
5. A Teleki utca páratlan oldalán a Szőlő utcától a központig járda építése.
6. A Teleki utca-Szőlő utca csomópontjában gyalogátkelőhely létesítése.
7. A Szőlő utca-Búzavirág utca sarkán lévő üres területen intézmény létesítésének a lehetősége.
8. A Búzavirág utca mellett lévő erdőben park kialakítása, futópálya.
9. A piactól az Új utcán, Szőlő utcán, Teleki utcán át a központig kerékpárút kialakítása.
10. Piac kialakítása, és a területen további kereskedelmi üzletek létesítése.
11. A Teleki utca- Dr. Abay Frigyes u. sarkán gyalogátkelőhely kialakítása.
12. A Teleki utca páratlan oldalán a Dr. Abay Frigyes utcától a lakótelepig járda építése.
13. A Teleki utcán a fagyizónál lévő buszmegálló áthelyezése.
14. A Teleki utca-József A. utca sarkán gyalogátkelőhely kialakítása.
15. Teleki utca-Új utca-Sári utca csomópontjában körforgalom kialakítása.
16. A temető hátsó bejáratához a temető mellett szilárd burkolatú út építése.
17. A településen lévő, az eddig fel nem sorolt buszmegállók kialakítása.
18. Az egész településre egy közlekedési koncepció kidolgozása. A belterületi utak védelmének az érdekében.

A fenti alapelvek betartása biztosítja a településen a fenntartható működést és a közösséget segítő fejlesztést. A stratégia végrehajtásához kulcsfontosságú a polgárok és vállalkozók bevonása.

Kiemelt fontosságú a nyertes pályázatok megvalósítása, új pályázatok esetén az önrész biztosítása, a kiadások mérséklése mellett a megfontolt növekedés. **Ezen felül az Önkormányzat Integrált Települési Stratégiájában megfogalmazott feladatok az irányadók a terv elkészítésekor.**

**Tündérkert létrehozása, telepítése**

A **tündérkertek** olyan specifikus kertészeti növényültetvények, amelyek célja bizonyos kultúrnövények – jellemzően gyümölcstermő fák és cserjék – régi, eltűnőben élő fajtáinak megőrzése. Az ötlet a [Pórszombaton](https://hu.wikipedia.org/wiki/P%C3%B3rszombat) gazdálkodó Kovács Gyula erdész fejéből pattant ki, még az 1980-as években, azóta kutatja a Kárpát-medence gyümölcskultúráját. Ma már három és félezer különböző fája van – saját kertjeiben próbálja megmenteni az utókornak a kertészeti örökséget.

Példáját évről évre egyre több helyütt követik települési önkormányzatok, állami erdészetek, civil szervezetek és magánkezdeményezések egyaránt. Napjainkra már elérte a százas nagyságrendet a tündérkerttel rendelkező települések száma.

A kezdeményezők célkitűzései szerint a tündérkertek hasznosítása több síkon történhet. A legfontosabb cél az, hogy az ilyen helyen megőrzött gyümölcsfajtákat újra el lehessen szaporítani azokon a termőtájakon, ahol azok korábban előfordultak és jól megéltek, ezért a tündérkertek fáiról – a mindenkori fenntartó által megjelölt időszakban és az általa esetleg megszabott egyéb feltételek betartásával – oltóvesszőket vihetnek az érdeklődő gazdálkodók, ingyen vagy névleges hozzájárulás fejében.

Emellett ha a kert fái termőre fordulnak, akkor sor kerülhet a gyümölcs leszüretelésére és értékesítésére is, akár friss áru formájában, akár a termőhelyen szokásos feldolgozási módszerek (ivólé, lekvár, bor, pálinka, párlat stb.) alkalmazásával.

A Művelődési Ház a „Legszebb konyhakertek Magyarországon” mozgalomban részt vett és legjobb eredményeket elért helyi kiskerttulajdonosokat évek óta a zalai tündérkertből származó facsemetékkel jutalmazza.

Javaslom, hogy önkormányzatunk vizsgálja meg egy tündérkert létesítésének lehetőségét Bugyi Nagyközségben. Csatlakozzunk ahhoz a mozgalomhoz, melynek büszkén felvállalt célja „megmenteni a megfoghatatlan értékeinket, újjászervezni és építeni a közösséget, segíteni átörökíteni a régi tudást, s elültetni a felnővő generációban a haza, a föld és a munka szeretetét.”

**Fejlesztési célok**

A gazdálkodásban továbbra is szükséges a kiszámíthatóság, a szilárd alapokon nyugvó, biztonságos pénzügyi háttér. Az intézmények karbantartási, felújítási, fejlesztési munkái folytatódnak, a korábban, vagy a meghatározott időszakban készült tervek alapján. Elsődleges a balesetveszélyt megszüntető, halasztást nem tűrő, az egyenlő esélyeket, esélyek egyenlőségét megteremtő feladatok elvégzése, ezt követik az üzemeltetési költség megtakarító fejlesztések, majd az épületrészekre vonatkozó felújítások.

Egy világjárvány mögé bújni nem szabad, mert tudnunk kéne kiszámolni a hatásait, hogy a lakosságot meg tudjuk védeni a hátrányos hatásoktól, legyen az egészségügyi, gazdasági, mentális, vagy egyéb. Sajnos sem ezen a szinten, sem sokkal magasabbakon sem tudnak számolni vele. Lényeges magatartási formákat (például a fegyelmezettség) kell begyakorolnunk, hogy meg tudjuk védeni egymást és persze magunkat az ismeretlentől. Mi magyarok hajlamosak vagyunk semmibe venni egy felsőbb utasítást. Történelmi adottság. Csak a világjárvány nem ismer kegyelmet.

Önkormányzat által beszedett gépjárműadó 100 %-át továbbítani kell a központi költségvetés felé, ami közel 80 millió Ft-ot jelent.

**BEVÉTELEK**

Önkormányzatunk támogatását a központi költségvetési kapcsolatból származó források – az állami hozzájárulások és támogatások, az átengedett adók - együttes alakulása határozza meg.

**Az önkormányzatot megillető átengedett bevételek köre:**

* A gépjárműadóhoz kapcsolódó bírságból, pótlékból és végrehajtási költségből származó bevétel 100 %-a,
* A közigazgatási bírságbehajtásából, ill. végrehajtásából származó bevétel 40 %-a, ha a behajtást, illetve végrehajtást a jegyző önkormányzati adóhatósági jogkörében eljárva foganatosította,
* A termőföld-bérbeadásából származó jövedelem utáni személyi jövedelemadó 100 %-a,
* A jegyző által jogerősen kiszabott környezetvédelmi bírság 100 %-a,
* A települési önkormányzat területén a szabályszegések után a közterület-felügyelő által kiszabott közigazgatási bírság behajtott összegének 100 %-a.

**2020. évet érintő pályázataink a következők:**

|  |  |  |  |  |
| --- | --- | --- | --- | --- |
| megnevezés | pályázat költsége | saját erő | igényelt támogatás | ütemezés |
| **Elnyert pályázatok** |  |  |  |  |
| * Bölcsőde létesítése | 453 123 722 Ft | 135 937 611 Ft | 317 186 111 Ft | 2020. december |
| * Arany J. és Bajcsy u. kerékpárút létesítése | 118 414 825 Ft | 29 603 706 Ft | 88 811 119 Ft | 2020. december |
| * Helyi klímastratégia pályázat | 12 700 000 Ft | 0 | 12 700 000 Ft | 2020..12.31. |
| * Sport park kialakítása | kb. 7 000 000 Ft | kb. 3 500 000 Ft | kb. 3 500 000 Ft | 2020. szeptember |
|  |  |  |  |  |
|  |  |  |  |  |
| **Beadott pályázatok** |  |  |  |  |
| * Borzasi Kápolna felújítása | 29 022 150 Ft | 13 939 600 Ft | 15 082 550 Ft | 2020. szeptember |
| * Krumplifesztivál | 9 303 226 Ft | 1 303 226 Ft | 8 000 000 Ft | 2021. szeptember |
| * Vállalkozói park kialakítása | 249 309 288 Ft | 74 792 786 Ft | 174 516 502 Ft | 2021. |
| **Összesen:** | **878 873 211,-** | **259 076 929,-** | **619 796 282,-** |  |

**További fejlesztési elképzelések**

|  |
| --- |
| Cím |
| - Lakossági járdaépítések önkormányzati támogatással |
| - lakossági ároképítéshez térkő biztosítása |
| -tanuszoda kiviteli terv |
| -Sportcsarnok kertjének, környezetének kialakítása növénytelepítéssel |
| -Ürbőpuszta-Juhászföld vízellátás megoldása |
| - Temetőbe illemhely kialakítása |
| - Elkerülő út II. szakasz kivitelezéséhez 10 ha erdőterület megvásárlása, csereerdősítés |
| - Béke köz csatornázása, és aszfaltozása |
| - Csobogó átalakítása, rekonstrukciója |
| - Bugyi 01601/10.12.hrsz. terület erdőtelepítés 5 éves ütemezésben/50-20-10-10-10 % 2015-től/ |
| - Új utcába járda összekötések és kerékpárút kialakítása |
| -település általános karbantartási költségei |
| -Arany J. u. gyalogátkelőhely kialakítása |
| -sárrázók kialakítása murvás szervízút feljárókkal |
| -új telkek közművesítése ( aszfaltozás) |
| -buszmegállókba várótermek kialakítása |
| -Temető bejáratának aszfaltozása |
| -raktárak és tárolók építése hivatal udvarába |
| -Polgármesteri Hivatal előtti tér rendezése |
| -parkokba padok beszerzése |
| -HÉSZ komplex felülvizsgálata |
| -teherautó vásárlás TEFÜSZ részére |
| -hivatali udvar parkolóba árnyékoló kiépítésének terve |
| -Rádai és Kossuth L utcán saját forrásból a járdák rekonstrukciója |
| -Gumi futópálya kialakítása |
| -élve fogó csapda beszerzése (mezőőri szolgálat) |
| -színház terveinek felülvizsgálata |
| **Bessenyei György Művelődési Ház és Könyvtár** |
| könyvtárba blokknyomtató és hőpapír készlet beszerzés |
| könnyűzenei iskola eszközpark bővítése (erősítők, hangszerek, különböző oktatást segítő kellékek) |
| **Napköziotthonos Óvoda** |
| Jókai úti Katica óvodába irodai asztal és 6 irodai szék |
| Sport utcai Napraforgó Óvodába konyhai tálalószekrény |
| A három óvoda textilek cseréje, pótlása (ülőpárnák, asztalterítők, vállfa zsákok, függöny) |
| Széchenyi téri Bóbita Óvodába 8 db tükör gyerekmosdóba |
| óvodai ágyak egy részének cseréje (kb 100 db) |
| A három óvodába komposztáló kialakítása |
| Napraforgó és Katica óvoda épületének átalakítása, közvetlen kijárat az udvarra fedett terasszal |
| Napraforgó óvodába a főbejárati ajtó cseréje |
| A három óvoda udvarára szórófejek telepítése |
| **Polgármesteri Hivatal** |
| tanácsterem bútor vásárlás |
| régi épületrész ablakpárkányok belső ablakpárkányok cseréje |
| **TEFÜSZ** |
| sövényvágó |
| komposztáló kialakítása |
| öltöző és vizesblokk felújítása |
| közterületi faültetés |
| hóeke és sószóró beszerzése |
| **Összesen** |

**Több évre kiható kötelezettségek:**

Jelenleg nincs ilyen kötelezettségünk. A beruházási, felújítási kiadások és pályázatok pontos meghatározása után lehetséges ennek szükségessége.

Önkormányzatunk a 2020. évi költségvetését a központi irányelveket is figyelembe véve fogja összeállítani. A kötelező, az államigazgatási és az önként vállalt feladataink megfelelő színvonalú ellátásának biztosítása mellett törekedni fogunk arra, hogy működési hiány ne keletkezzen.

**Bugyi, 2020. szeptember 07.**

Nagy András Gábor

polgármester